b'\n_START_ARTICLE_\nVirtualus privatus tinklas\n_START_PARAGRAPH_\nVirtualus privatus tinklas (angl. Virtual Private Network, VPN) - atskir\xc5\xb3 nutolusi\xc5\xb3 vienas nuo kito kompiuterini\xc5\xb3 tinkl\xc5\xb3 sujungimas \xc4\xaf vien\xc4\x85 tinkl\xc4\x85 internetu._NEWLINE_Virtualumas pasirei\xc5\xa1kia tuo, kad tinklas yra organizuojamas ne tiesiogiai, o per internet\xc4\x85. Privatumas - tuo, kad tinklas apsaugotas nuo nesankcionuoto prisijungimo i\xc5\xa1 i\xc5\xa1or\xc4\x97s. VPN technologija leid\xc5\xbeia saugiai ir greitai i\xc5\xa1pl\xc4\x97sti, pvz., kokios nors organizacijos kompiuterin\xc4\xaf tinkl\xc4\x85, pasinaudojant pasauline interneto infrastrukt\xc5\xabra. Tam nereikia ie\xc5\xa1koti skirtosios linijos nuo padalinio A iki padalinio B: abiejuose padaliniuose pakanka, kad b\xc5\xabt\xc5\xb3 po VPN technologijos \xc4\xafrengin\xc4\xaf ir interneto ry\xc5\xa1\xc4\xaf.'